**LAZDIJŲ RAJONO SAVIVALDYBĖS VISUOMENĖS SVEIKATOS BIURAS**

**LAZDIJŲ RAJONO SAVIVALDYBĖS VISUOMENĖS SVEIKATOS STEBĖSENOS**

**2012-2014 METŲ PROGRAMOS**

**ATASKAITA UŽ 2013 M.**

**LAZDIJAI 2014 m.**

**TURINYS**

**I. BENDROJI DALIS**.......................................................................................................................3

ĮVADAS..............................................................................................................................................3

DEMOGRAFINĖ IR SOCIALINĖ EKONOMINĖ BŪKLĖ.............................................................5

**II. LAZDIJŲ RAJONO SAVIVALDYBEI BŪDINGA DALIS**...................................................10

GYVENTOJŲ SVEIKATOS BŪKLĖ..............................................................................................10

FIZINĖ APLINKA............................................................................................................................20

SVEIKATOS PRIEŽIŪROS SISTEMOS RAIDA...........................................................................21

VAIKŲ PROFILAKTINĖ SVEIKATOS PRIEŽIŪRA....................................................................24

**III. IŠVADOS IR REKOMENDACIJOS**......................................................................................28

IŠVADOS..........................................................................................................................................28

REKOMENDACIJOS.......................................................................................................................29

**I. BENDROJI DALIS**

**ĮVADAS**

2013 m. Lazdijų rajono savivaldybės visuomenės sveikatos stebėsena buvo vykdoma pagal Lazdijų rajono savivaldybės visuomenės sveikatos stebėsenos 2012–2014 metų programą, patvirtintą Lazdijų rajono savivaldybės tarybos 2012 m. balandžio 30 d. sprendimu Nr. 5TS-375.

Ši Programa parengta vadovaujantis Lietuvos Respublikos visuomenės sveikatos stebėsenos (monitoringo) įstatymu, Lietuvos Respublikos visuomenės sveikatos priežiūros įstatymu, Lietuvos Respublikos Vyriausybės 2009 m. vasario 18 d. nutarimu Nr. 111 „Dėl Lietuvos Nacionalinės visuomenės sveikatos priežiūros 2006-2013 metų strategijos įgyvendinimo priemonių 2009-2013 metų plano patvirtinimo“, Lietuvos Respublikos sveikatos apsaugos ministro 2003 m. rugpjūčio 11 d. įsakymu Nr. V-488 „Dėl Bendrųjų savivaldybių visuomenės sveikatos stebėsenos nuostatų patvirtinimo“, Lietuvos Respublikos sveikatos apsaugos ministro 2009 m. vasario 6 d. įsakymu Nr. V-62 „Dėl Savivaldybėms skirtų visuomenės sveikatos stebėsenos atlikimo rekomendacijų patvirtinimo“.

Vykdant Lazdijų rajono savivaldybės visuomenės sveikatos 2012–2014 m. stebėseną pagal duomenų šaltinių teikiamą informaciją, buvo renkami 2013 m. Lazdijų rajono savivaldybės visuomenės sveikatos būklę atspindintys rodikliai: gyventojų mirtingumas, gimstamumas, sergamumas psichikos, priklausomybės, infekcinėmis ir neinfekcinėmis ligomis, traumų skaičius ir pan. Rodikliai lyginami su Lietuvos vidurkiu ir Alytaus apskritimi. Dauguma sveikatos rodiklių buvo gauti iš centralizuotai teikiamų duomenų šaltinių: Lietuvos statistikos departamento, Higienos instituto Sveikatos informacinio centro leidinių ir kompiuterinių duomenų bazių, Užkrečiamų ligų ir AIDS centro, Alytaus teritorinės darbo biržos Lazdijų skyriaus.

**Naudojamos sąvokos:**

**Visuomenės sveikata –** gyventojų visapusė dvasinė, fizinė ir socialinė gerovė.

**Visuomenės sveikatos stebėsena** – tikslingai organizuotas ir sistemingai atliekamas visuomenės sveikatos būklės stebėjimas ir duomenų apie sveikatą veikiančius rizikos veiksnius rinkimas, kaupimas, apdorojimas, saugojimas, analizė ir vertinimas. Visuomenės sveikatos stebėsenos duomenys teikiami visuomenei ir atitinkamoms institucijoms.

**Savivaldybės visuomenės sveikatos stebėsena -** savivaldybių lygiu savivaldybių teritorijose vykdoma visuomenės sveikatos stebėsena. Stebėsena vykdoma savivaldybei priskirtoje teritorijoje, siekiant gauti išsamią informaciją apie visuomenės sveikatos būklę savivaldybės teritorijoje bei planuoti ir įgyvendinti vietines visuomenės sveikatos prevencijos priemones.

**Visuomenės sveikatos priežiūra** – organizacinių, teisinių, ekonominių, techninių, socialinių bei medicinos priemonių, padedančių įgyvendinti ligų ir traumų profilaktiką, išsaugoti visuomenės sveikatą bei ją stiprinti, visuma.

**Sergamumas** – savivaldybės gyventojams per metus naujai išaiškintų ligos atvejų ir vidutinio metinio gyventojų skaičiaus santykis.

**Bendrasis sergamumas** – savivaldybės gyventojams per metus registruotų ligos atvejų ir vidutinio metinio gyventojų skaičiaus santykis.

**Ligotumas** – savivaldybės gyventojų metų pabaigoje registruotų ligos atvejų ir gyventojų skaičius savivaldybėje.

**Mirtingumas** – savivaldybės mirusiųjų skaičiaus ir vidutinio metinio gyventojų skaičiaus santykis.

**DEMOGRAFINĖ IR SOCIALINĖ EKONOMINĖ BŪKLĖ**

Lietuvos statistikos departamento duomenimis, Lazdijų rajono savivaldybėje toliau stebimas gyventojų skaičiaus mažėjimas. 2013 m. pradžioje Lazdijų rajono savivaldybėje buvo registruoti 21639 gyventojai. Nuo 2009 m. pradžios iki 2013 m. pradžios Lazdijų rajono savivaldybės gyventojų skaičius sumažėjo 2889 gyventojais (žr. 1 pav.).

**1 pav. Gyventojų skaičius 2009-2013 m. pradžioje (abs. sk.)**

(Šaltinis – Lietuvos statistikos departamentas)

2013 m. Lazdijų rajono savivaldybės teritorijoje moterų skaičius viršijo vyrų skaičių. 2012 m. moterų buvo 5,2 proc. daugiau nei vyrų, 2013 m. – 6 proc. (žr. 2 pav.).

**2 pav. Gyventojų skaičius pagal lytį (abs. sk.)**

(Šaltinis – Lietuvos statistikos departamentas)

2013 m. didžiausią Lazdijų rajono savivaldybės gyventojų dalį sudarė 18–44 ir 45–64 metų amžiaus grupių gyventojai. Stebimas gyventojų skaičiaus mažėjimas 0–17 metų amžiaus gyventojų grupėje (žr. 3 pav.).

**3 pav. Gyventojų pasiskirstymas amžiaus grupėse 2009-2013 m. (proc.)**

(Šaltinis - Lazdijų rajono savivaldybės visuomenės sveikatos biuro išvestinis rodiklis pagal Lietuvos statistikos departamento duomenis)

2013 m. Lazdijų rajono savivaldybėje stebimas neženklus darbingo amžiaus (15–64 m.) gyventojų skaičiaus mažėjimas. Darbingo amžiaus gyventojai mūsų rajono savivaldybėje 2013 m. sudarė 58,11 proc. nuo visų Lazdijų rajono savivaldybės gyventojų. Šis rodiklis neženkliai yra mažesnis už Alytaus apskrities ir Lietuvos Respublikos rodiklį (žr. 4 pav.)

**4 pav. Darbingo amžiaus gyventojai (proc.)**

(Šaltinis - Lazdijų rajono savivaldybės visuomenės sveikatos biuro išvestinis rodiklis pagal Lietuvos statistikos departamento duomenis)

Ilgalaikio nedarbo lygio rodiklis atspindi ilgalaikio nedarbo lygį, kuris turi nemažą įtaką fizinei ir psichinei sveikatai. Rodiklį galima priskirti prie rizikos sveikatai grupių. Ilgalaikio nedarbo lygis Lazdijų rajono savivaldybėje yra 17,8 proc. Jis yra 63,3 proc. didesnis už Lietuvos rodiklį ir 18,7 proc. už Alytaus apskrities rodiklį. (5 pav.).

**5 pav. Nedarbo lygis 2009-2013 m. (proc.)**

(Šaltinis – Lietuvos darbo birža)

2013 m. Lazdijų rajono savivaldybėje gimė 217 kūdikių, mirė 414 gyventojų. Dėl aukštų mirtingumo rodiklių ir per mažo gimstamumo natūralus gyventojų prieaugis Lazdijų rajono savivaldybėje 2013 m. buvo neigiamas – -9,3/1000 gyv. (2012 m. – -11,3/1000 gyv.), šalyje – -3,6/1000 gyv. (2012m. – -2,3/1000 gyv.). Alytaus apskrityje šis rodiklis siekė -6,5/1000 gyv. (2012 m.–

-5,5/1000 gyv.) (žr. 6 pav.)

**6 pav. Gimusieji, mirusieji ir natūralus prieaugis (1000 gyv.)**

(Šaltinis – Lietuvos statistikos departamentas)

Lazdijų rajono savivaldybėje kelinti metai nėra pagimdytų kūdikių, kuriuos pagimdžiusios motinos neturėjo 15 metų. 2012 m. daugiausiai kūdikių pagimdė 20–24, 25–29, 30–34 metų amžiaus moterys. Tačiau ir šių moterų amžiaus grupėse stebimas gimusių vaikų skaičiaus mažėjimas. Lyginant su 2011 m., ryškiausias gimusių vaikų skaičiaus mažėjimas 2012 m. buvo stebimas 20–24 ir 25–29 metų moterų amžiaus grupėje, o 15–19 ir 30–34 metų grupėse stebimas gimusių vaikų skaičiaus didėjimas: atitinkamai 3 ir 11 naujagimių daugiau. Didžiausias gimstamumo rodiklis pagal motinos amžių 2012 m. buvo stebimas 25–29 metų moterų amžiaus grupėje, kur jis siekė 145,34 gyvus gimusius naujagimius 1000-čiui šios amžiaus grupės moterų (žr. 1 lentelę).

**1 lentelė. Gimusieji pagal motinos amžių Lazdijų rajono savivaldybėje 2009 - 2013 m.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Amžiaus grupės | **2009 m.** | | **2010 m.** | | **2011 m.** | | **2012 m.** | | **2013 m.** | |
| Abs. sk. | Gimsta mumo rodiklis pagal motinos amžių | Abs. sk. | Gimsta mumo rodiklis pagal motinos amžių | Abs. sk. | Gimsta mumo rodiklis pagal motinos amžių | Abs. sk. | Gimsta mumo rodiklis pagal motinos amžių | Abs. sk. | Gimsta mumo rodiklis pagal motinos amžių |
| **Iš viso gimusių** | **253** | **47** | **229** | **43** | **216** | **45,17** | **216** | **46,8** | **217** | **48,72** |
| **Iki 15 m.** | 0 | 0,00 | 0 | 0,00 | 0 | 0,00 | 0 | 0,00 | 0 | 0 |
| **15–19** | 22 | 23,61 | 20 | 21,95 | 12 | 15 | 15 | 19,28 | 14 | 20 |
| **20–24** | 82 | 83,08 | 69 | 69,14 | 62 | 88,82 | 58 | 86,44 | 79 | 113,3 |
| **25–29** | 79 | 155,21 | 74 | 125,64 | 76 | 167,03 | 67 | 145,34 | 65 | 140,9 |
| **30–34** | 46 | 80,84 | 44 | 88,35 | 39 | 73,86 | 50 | 101,4 | 37 | 82,96 |
| **35–39** | 20 | 29,11 | 16 | 24,54 | 20 | 29,63 | 19 | 30,99 | 15 | 25,9 |
| **40–44** | 4 | 4,71 | 6 | 7,08 | 7 | 8,79 | 6 | 7,63 | 7 | 9,33 |
| **45–49** | 0 | 0,00 | 0 | 0 | 0 | 0 | 1 | 1,24 | 0 | 0 |

(Šaltinis - Lazdijų raj. sav. VSB išvestinis rodiklis pagal Lietuvos statistikos departamento duomenis)

Lazdijų rajono savivaldybėje 2013 m. kūdikių mirčių nebuvo, 2012 m. buvo registruotos 2 kūdikių mirtys; 2011 m. – 0, 2010 m. – 3, 2009 m. – 6 (žr. 2 lentelę).

**2 lentelė. Kūdikių mirtingumas 2009–2013 m.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **2009 m.** | | **2010 m.** | | **2011 m.** | | **2012 m.** | | **2013 m.** | |
|  | Abs. sk. | 1 000 gimusių tenka mirusių kūdikių | Abs. sk. | 1 000  gimusių tenka  mirusių kūdikių | Abs. sk. | 1 000 gimusių tenka mirusių kūdikių | Abs. sk. | 1 000 gimusių tenka mirusių kūdikių | Abs. sk. | 1 000 gimusių tenka mirusių kūdikių |
| Lietuva | 181 | 5 | 153 | 4,3 | 144 | 4,2 | 118 | 3,5 | 110 | 3,6 |
| Alytaus apskritis | 17 | 10,1 | 6 | 3,8 | 7 | 4,6 | 7 | 4,6 | 6 | 4,42 |
| Lazdijų rajono sav. | 6 | 24,1 | 3 | 13,1 | 0 | 0 | 2 | 8,5 | 0 | 0 |

(Šaltinis – Lietuvos statistikos departamentas)

Lazdijų rajono savivaldybėje 2013 m. mirė 414 žmonių, t. y. 67 asmenimis mažiau negu 2012 metais; 1000 gyventojų 2012 m. teko 19,3 mirusieji (2012 m. – 22,0/1000 gyventojų). Lyginant mirtingumo dinamiką 2009–2013 m. Lietuvoje, Alytaus apskrityje ir Lazdijų rajono savivaldybėje, didžiausias jis buvo Lazdijų rajono savivaldybėje, o mažiausias išliko Lietuvos Respublikoje (žr. 7 pav.).

**7 pav. Mirtingumo dinamika 2009-2013 m. (1000 gyv.)**

(Šaltinis – Lietuvos statistikos departamentas)

2013 m. Lazdijų rajono savivaldybėje didžiausias mirtingumo rodiklis buvo 85 m. ir vyresnių gyventojų amžiaus grupėje (175,3/1000 gyventojų) ir 80–84 m. amžiaus grupėje (65,46/1000 gyventojų) (žr. 3 lentelę).

**3 lentelė. Mirtingumas pagal amžiaus grupes Lazdijų rajono savivaldybėje**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Amžiaus grupės | **2009 m.** | | **2010 m.** | | **2011 m.** | | **2012 m.** | | **2013 m.** | |
| Abs.  sk. | Mirtingu  mas 1000/gyv. | Abs.  sk. | Mirtingu  mas 1000/gyv. | Abs.  sk. | Mirtingu  mas 1000/gyv. | Abs.  sk. | Mirtingu  mas 1000/gyv. | Abs.  sk. | Mirtingu  mas 1000/gyv. |
| 0 | 6 | 28,57 | 3 | 12,15 | 0 | 0 | 2 | 9,3 | 0 | 0 |
| 1–4 | 0 | 0 | 0 | 0 | 0 | 0 | 0 | 0 | 1 | 1,5 |
| 5–9 | 0 | 0 | 0 | 0 | 0 | 0 | 0 | 0 | 0 | 0 |
| 10–14 | 2 | 1,34 | 1 | 0,72 | 1 | 0,78 | 0 | 0 | 0 | 0 |
| 15–19 | 0 | 0 | 1 | 0,52 | 2 | 1,19 | 1 | 0,62 | 1 | 0,7 |
| 20–24 | 1 | 0,5 | 1 | 0,49 | 5 | 3,28 | 5 | 3,28 | 3 | 1,9 |
| 25–29 | 6 | 4,91 | 2 | 1,49 | 1 | 0,99 | 6 | 5,73 | 1 | 0,97 |
| 30–34 | 5 | 4,34 | 3 | 2,84 | 3 | 2,88 | 4 | 4,11 | 4 | 4,34 |
| 35–39 | 5 | 3,43 | 6 | 4,31 | 6 | 4,28 | 6 | 4,63 | 6 | 5,05 |
| 40–44 | 13 | 7,2 | 7 | 3,97 | 10 | 5,96 | 10 | 6,28 | 11 | 7,25 |
| 45–49 | 17 | 9,49 | 11 | 6,17 | 15 | 8,55 | 19 | 10,9 | 20 | 11,72 |
| 50–54 | 15 | 10,33 | 21 | 13,8 | 13 | 8,19 | 19 | 11,5 | 21 | 12,29 |
| 55–59 | 32 | 26,45 | 31 | 25,73 | 15 | 12,25 | 29 | 22,87 | 20 | 14,97 |
| 60–64 | 23 | 22,33 | 27 | 25,28 | 25 | 22,91 | 23 | 20,97 | 24 | 20,9 |
| 65–69 | 35 | 25,53 | 28 | 21,77 | 34 | 28,64 | 34 | 30,47 | 21 | 20,69 |
| 70–74 | 49 | 34,53 | 48 | 35,24 | 34 | 26,52 | 47 | 37,48 | 39 | 32,31 |
| 75–79 | 77 | 57,04 | 65 | 49,62 | 59 | 44,93 | 53 | 41,83 | 52 | 43,01 |
| 80–84 | 97 | 102,21 | 74 | 78,56 | 91 | 93,52 | 85 | 87,18 | 65 | 65,46 |
| 85 ir vyresni | 85 | 168,99 | 133 | 240,94 | 109 | 163,17 | 138 | 199,71 | 125 | 175,3 |
| Bendras | 468 | 19,08 | 462 | 19,05 | 423 | 19,19 | 481 | 21,8 | 414 | 19,13 |

(Šaltinis - Lazdijų rajono savivaldybės visuomenės sveikatos biuro išvestinis rodiklis pagal Lietuvos statistikos departamento duomenis)

2013 m. Lazdijų rajono savivaldybėje mirė 211 vyrų ir 203 moterys. 2009–2013 m. laikotarpiu Lazdijų rajono savivaldybėje buvo stebimas didesnis vyrų mirtingumas negu moterų, tik 2012 m. tiek vyrų, tiek moterų mirtingumo rodiklis 1000-čiui gyventojų buvo toks pats (21,8/1000 gyv.) (8 pav.).

**8 pav. Mirtingumo dinamika pagal lytį 2008-2013 m. (1000 gyv.)**

(Šaltinis – Lietuvos statistikos departamentas)

**II. LAZDIJŲ RAJONO SAVIVALDYBEI BŪDINGA DALIS**

**GYVENTOJŲ SVEIKATOS BŪKLĖ**

Lazdijų rajono savivaldybėje 2013 m. mirė 414 žmonių; mirtingumo rodiklis – 1930,5/100 000 gyv., (2012 m. - 2198,2/100 000 gyv.). Lazdijų rajono savivaldybės gyventojų mirties priežasčių struktūra jau daugelį metų išlieka nepakitusi. Trys pagrindinės mirties priežastys – kraujotakos sistemos ligos, piktybiniai navikai ir išorinės mirties priežastys 2013 m. sudarė 87,4 proc. visų mirties priežasčių. Nuo kraujotakos sistemos ligų mirė daugiau nei pusė, t.y. 61,3 proc., nuo piktybinių navikų – 18,4 proc., o nuo išorinių mirties priežasčių – 7,7 proc. visų mirusiųjų. Mirtingumo nuo kraujotakos sistemos ligų rodiklis 2013 m., lyginant su 2012 m., sumažėjo 10,9 proc. (37 asmenimis). 2013 m. Lazdijų rajono savivaldybėje, Alytaus apskrityje, ir Lietuvoje mirtingumo rodikliai kraujotakos sistemos ligų buvo aukšti (1184,4/100 000 gyv. Lazdijų rajono savivaldybėje, 926,4/100 000 gyv. Alytaus apskrityje ir 789,7/100 000 gyv. Lietuvoje). Mirtingumas nuo kraujotakos sistemos ligų Lazdijų rajono savivaldybėje 27,8 proc. didesnis nei Alytaus apskrities ir 50 proc. – nei Lietuvoje (žr. 9 pav.).

**9 pav. Mirtingumas dėl kraujotakos sistemos ligų (100 000 gyv.)**

(Šaltinis – Higienos instituto Sveikatos informacijos centras)

Antrą vietą Lazdijų rajono savivaldybės gyventojų mirties priežasčių struktūroje užima mirtys nuo piktybinių navikų. 2013 m. mirė 76 asmenys. Mirtingumas nuo piktybinių navikų 100000-čių gyventojų rajono savivaldybės teritorijoje sumažėjo 7,7 proc. lyginant su 2012 m. Šis rodiklis 29,6 proc. viršija Alytaus apskrities ir 33,2 proc. Lietuvos Respublikos rodiklį (žr. 10 pav.).

**10 pav.** **Mirtingumas dėl piktybinių navikų (100 000 gyv.)**

(Šaltinis – Higienos instituto Sveikatos informacijos centras)

Trečią vietą Lazdijų rajono savivaldybės gyventojų mirties priežasčių struktūroje 2013 m. užėmė mirtingumas nuo išorinių priežasčių. 2013 m. Lazdijų rajono savivaldybėje nuo išorinių mirties priežasčių mirė 32 asmenys (2012 m. – 45 asmenys). Lazdijų rajono savivaldybėje mirtingumo rodiklis nuo išorinių mirties priežasčių buvo 149,2/100 000 gyv. (Lietuvos – 122,2/100 000 gyv., Alytaus apskrities – 125,2/100 000 gyv.), t.y. 22,1 proc. didesnis nei Lietuvos ir 19,2 proc. nei Alytaus apskrities (žr. 11 pav.).

**11 pav. Mirtingumas nuo išorinių mirties priežasčių (100 000 gyv.)**

(Šaltinis – Higienos instituto Sveikatos informacijos centras)

2013 m. Lazdijų rajono savivaldybėje užregistruota 14 savižudybių (2012 m. – 8); vyrų nusižudė 13, moterų – 1. Lyginant su 2012 m., mirtingumo rodiklis dėl savižudybių rajono savivaldybės teritorijoje padidėjo beveik du kartus. (žr. 12 pav.)

**12 pav. Mirtingumas dėl savižudybių (100 000 gyv.)**

(Šaltinis – Higienos instituto Sveikatos informacijos centras)

2013 m. rajono savivaldybės suaugusiųjų (nuo 18 metų) sergamumo, naujai užregistruotų susirgimų 1000-čiui suaugusiųjų skaičius, lyginant su 2012 m., didėjo: t. y. nuo 892,31/1000-čiui gyventojų 2012 m. padidėjo iki 1083,71/1000-čiui gyventojų 2013 m. suaugusiųjų sergamumas didėjo ir Lietuvoje, ir Alytaus apskrityje (žr. 13 pav.).

**13 pav. Suaugusiųjų (nuo 18 metų) sergamumas (1000 gyv.)**

(Šaltinis – Higienos instituto Sveikatos informacijos centras)

2013 m. rajono savivaldybėje 11,4 proc. padidėjo bendras suaugusiųjų (nuo 18 metų) sergamumo rodiklis (1000-čiui suaugusių). Šis rodiklis 7,9 proc. mažesnis už Lietuvos Respublikos ir 2,6 proc. už Alytaus apskrities rodiklį (žr. 14 pav.).

**14 pav. Suaugusiųjų (nuo 18 metų) bendrasis sergamumas (1000 gyv.)**

(Šaltinis – Higienos instituto Sveikatos informacijos centras)

2013 m. bendrojo sergamumo endokrininės sistemos ligomis rodiklis 1000-čiui gyventojų lyginant su 2012 m. kito neženkliai. Šis rodiklis 8,2 proc. mažesnis už Alytaus apskrities rodiklį ir 13,4 proc. buvo mažesnis už Lietuvos Respublikos rodiklį (žr. 15 pav.).

**15 pav. Bendrasis sergamumas endokrininės sistemos ligomis (1000 gyv.)**

(Šaltinis – Higienos instituto Sveikatos informacijos centras)

Lazdijų rajono savivaldybėje 2013 m. stebimas sergamumo cukriniu diabetu didėjimas: t.y. nuo 2,7/1000-čiui gyventojų 2012 m. padidėjo iki 3,3/1000-čiui gyventojų 2013 m. (žr. 16 pav.).

**16 pav. Sergamumas cukriniu diabetu (1000 gyv.)**

(Šaltinis – Higienos instituto Sveikatos informacijos centras)

2013 m. rajono savivaldybės teritorijoje 11,3 proc. padidėjo bendrasis sergamumas nervų sistemos ligomis (nuo 148/1000-čiui gyventojų 2012 m. iki 164,7/1000-čiui gyventojų 2013 m.). Šis rodiklis 45,4 proc. buvo aukštesnis už Alytaus apskrities ir 60,4 proc. už Lietuvos Respublikos rodiklį (žr. 17 pav.).

**17 pav. Bendrasis sergamumas nervų sistemos ligomis (1000 gyv.)**

(Šaltinis – Higienos instituto Sveikatos informacijos centras)

Toliau didėja asmenų, sergančių nervų sistemos ligomis skaičius, 1000-čiui gyventojų. Šis rodiklis 2012 m. siekė 132,2/1000-čiui gyventojų, o 2013 m. sudarė 143,6/1000-čiui gyventojų. 2013 m. šis rodiklis 36,9 proc. buvo aukštesnis už Alytaus apskrities ir 45,5 proc. Lietuvos Respublikos rodiklį (žr. 18 pav.).

**18 pav. Asmenys, sergantys nervų sistemos ligomis (1000 gyv.)**

(Šaltinis – Higienos instituto Sveikatos informacijos centras)

Lazdijų rajono savivaldybės teritorijoje 2013 m. didėjo bendrasis sergamumas kraujotakos sistemos ligomis, t. y. nuo 391,7/1000-čiui gyventojų 2012 m. iki 410,6/1000-čiui gyventojų 2013 m. Rajono savivaldybės rodiklis 5,9 proc. lenkia Alytaus apskrities ir 15,7 proc. Lietuvos Respublikos rodiklį (žr. 19 pav.).

**19 pav. Bendrasis sergamumas kraujotakos sistemos ligomis (1000 gyv.)**

(Šaltinis – Higienos instituto Sveikatos informacijos centras)

2013 m. nežymiai padidėjo rajono savivaldybės gyventojų bendrasis sergamumas kvėpavimo sistemos ligomis, t.y. nuo 345,2/1000 - čiui gyventojų 2012 m. iki 423,1/1000-čiui gyventojų 2013 m. (žr. 20 pav.).

**20 pav. Bendrasis sergamumas kvėpavimo sistemos ligomis (1000 gyv.)**

(Šaltinis – Higienos instituto Sveikatos informacijos centras)

Bendrasis sergamumas jungiamojo audinio ir skeleto-raumenų sistemos ligomis 1000 gyv. rodiklis rajono savivaldybėje kito neženkliai; 2013 m. siekė 188,7/1000-čiui gyventojų, kai 2012 m. 183,5/1000-čiui gyventojų. Šis rodiklis mažesnis už Alytaus apskrities ir Lietuvos Respublikos rodiklį (žr. 21 pav.).

**21 pav. Bendrasis sergamumas jungiamojo audinio ir skeleto-raumenų sist. ligomis (1000 gyv.)**

(Šaltinis – Higienos instituto Sveikatos informacijos centras)

2013 m. stebimas traumų, apsinuodijimų ir kt. išorinių priežasčių padarinių atvejų 1000-čiui gyventojų Lazdijų rajono savivaldybėje, didėjimas. Lazdijų rajono savivaldybėje šis rodiklis nuo 105,1 atvejo 1000-čiui gyventojų 2012 m. padidėjo iki 147,9 atvejo 1000-čiui gyventojų 2013 m. Šio rodiklio didėjimas 2013 m. sudarė 40,9 proc. Šis rodiklis beveik toks pat Alytaus apskrityje ir Lietuvos Respublikoje (žr. 22 pav.).

**22 pav. Traumos, apsinuodijimai ir kt. išorinių priežasčių padariniai (sergamumas) (1000 gyv.)**

(Šaltinis - Higienos instituto Sveikatos informacijos centras)

2013 m. galvos sužalojimo atvejų 1000-čiui gyventojų Lazdijų rajono savivaldybėje lyginant su 2012 m. padaugėjo 62,9 proc. Šis rodiklis panašus Alytaus apskrityje ir Lietuvos Respublikoje (žr. 23 pav.).

**23 pav. Galvos sužalojimai (sergamumas) (1000 gyv.)**

(Šaltinis – Higienos instituto Sveikatos informacijos centras)

Kojų lūžimai Lazdijų rajono savivaldybėje 2013 m. sudarė 7,7 atvejo 1000-čiui gyventojų t.y. 63,8 proc. buvo didesnis nei 2012 m. Šis rajono savivaldybės gyventojų sveikatos rodiklis 2013 m. neženkliai skyrėsi nuo Alytaus apskrities ir 7,2 proc. mažesnis už Lietuvos Respublikos rodiklį (žr. 24 pav.).

**24 pav. Kojų lūžimai (sergamumas) (1000 gyv.)**

(Šaltinis – Higienos instituto Sveikatos informacijos centras)

Šlaunikaulio lūžimų rodiklis Lazdijų rajono savivaldybėje 2013 m. buvo 66,7 proc. didesnis nei 2012 m. Sergamumo šlaunikaulio lūžimais rodiklis 1000-čiui gyventojų 2013 m. neženkliai skyrėsi nuo Alytaus apskrities rodiklio ir 25 proc. buvo didesnis už Lietuvos Respublikos rodiklį (žr. 25 pav.).

**25 pav. Šlaunikaulio lūžimai (sergamumas) (1000 gyv.)**

(Šaltinis – Higienos instituto Sveikatos informacijos centras)

Lazdijų rajono savivaldybėje 2013 m. buvo stebimas sergamumo terminiais ir cheminiais nudegimais 1000-čiui gyventojų, didėjimas, t.y. 2012 m. tai sudarė 5,3 atvejo, o 2013 m. - 7,7 atvejo 1000-čiui gyventojų. Šis rodiklis daugiau kaip 2 kartus viršijo Alytaus apskrities ir 3 kartus Lietuvos Respublikos rodiklį (žr. 26 pav.).

**26 pav. Terminiai ir cheminiai nudegimai (sergamumas) (1000 gyv.)**

(Šaltinis – Higienos instituto Sveikatos informacijos centras)

2013 m. Lazdijų rajono savivaldybėje apmokėtų laikino nedarbingumo dienų skaičius 1-am apdraustajam buvo 6,22 (Alytaus apskrities – 6,15, Lietuvos Respublikos – 6,21). Lyginant su 2012 m. šis rodiklis kito neženkliai (žr. 27 pav.).

**27 pav. Apmokėtų laikino nedarbingumo dienų skaičius 1-am apdraustajam**

(Šaltinis – Higienos instituto Sveikatos informacijos centras)

**FIZINĖ APLINKA**

2013 m. Lazdijų valstybinė maisto ir veterinarijos tarnybos duomenimis šachtinių šulinių geriamojo vandens kontrolė nebuvo vykdoma.

Lazdijų rajono savivaldybėje yra 5 maudyklos (Dusios, Metelio, Ančios, Baltajo, Snaigyno ežerai), kurių vandens kokybė nuolat stebima ir kontroliuojama (žr. 4 lentelę).

**4 lentelė. Stebimų ir nuolat kontroliuojamų maudyklų dalis**

|  |  |  |  |
| --- | --- | --- | --- |
|  | **2011 m.** | **2012 m.** | **2013 m.** |
| **Lazdijų rajono savivaldybė** | 3 | 5 | 5 |

Lazdijų rajono savivaldybėje vykdoma maudyklų vandens kokybės stebėsena. 2013 m. iš maudymosi vietose paimtų mėginių rastas 1 mikrobiologinių parametrų normų pažeidimo atvejis ir neatitikimas Lietuvos higienos normos HN 92:2007 "Paplūdimiai ir jų maudyklų vandens kokybė" reikalavimams (žr. 5 lentelę).

**5 lentelė. 2013 m. maudyklų mėginių tyrimo rezultatai**

|  |  |  |  |  |  |
| --- | --- | --- | --- | --- | --- |
| **Maudyklos pavadinimas** | **Bandinio ėmimo data** | **Mikrobiologiniai parametrai** | **Maudyklos pavadinimas** | **Bandinio ėmimo data** | **Mikrobiologiniai parametrai** |
| **Dusios ežeras** | 2013-05-28 | atitiko | **Ančios ežeras** | 2013-07-23 | atitiko |
|  | 2013-06-11 | atitiko |  | 2013-08-06 | atitiko |
|  | 2013-06-27 | atitiko |  | 2013-08-27 | atitiko |
|  | 2013-07-09 | atitiko |  | 2013-09-03 | atitiko |
|  | 2013-07-23 | atitiko | **Baltajo ežeras** | 2013-05-30 | atitiko |
|  | 2013-08-06 | atitiko |  | 2013-06-11 | atitiko |
|  | 2013-08-27 | atitiko |  | 2013-06-27 | atitiko |
|  | 2013-09-03 | atitiko |  | 2013-07-09 | atitiko |
|  |  |  |  | 2013-07-23 | atitiko |
| **Metelio ežeras** | 2013-05-28 | atitiko |  | 2013-08-06 | atitiko |
|  | 2013-06-11 | atitiko |  | 2013-08-27 | atitiko |
|  | 2013-06-27 | atitiko |  | 2013-09-03 | atitiko |
|  | 2013-07-09 | atitiko | **Snaigyno ežeras** | 2013-05-28 | neatitiko |
|  | 2013-07-23 | atitiko |  | 2013-06-11 | atitiko |
|  | 2013-08-06 | atitiko |  | 2013-06-27 | atitiko |
|  | 2013-08-27 | atitiko |  | 2013-07-09 | atitiko |
|  | 2013-09-03 | atitiko |  | 2013-07-23 | atitiko |
| **Ančios ežeras** | 2013-05-28 | atitiko |  | 2013-08-06 | atitiko |
|  | 2013-06-11 | atitiko |  | 2013-08-27 | atitiko |
|  | 2013-06-27 | atitiko |  | 2013-09-03 | atitiko |
|  | 2013-07-09 | atitiko |  |  |  |

(Šaltinis – Sveikatos mokymo ir ligų prevencijos centras)

**SVEIKATOS PRIEŽIŪROS SISTEMOS RAIDA**

2013 m. Lazdijų rajono savivaldybėje gydytojų skaičius buvo 45, rodiklis 10000-čių gyventojų tenkančių gydytojų kito neženkliai lyginant su 2012 m. Šis rodiklis 24 proc. lieka žemesnis už Alytaus apskrities ir 50,6 proc. už Lietuvos Respublikos rodiklį (žr. 28 pav.).

**28 pav. Praktikuojančių gydytojų skaičius (10000 gyv.)**

(Šaltinis – Higienos instituto Sveikatos informacijos centras)

Lazdijų rajono savivaldybėje 2013 m. dirbo 12 aktyvių odontologų, rodiklis 10000-čių gyventojų tenkančių gydytojų sumažėjo 17,4 proc. lyginant su 2012 m. Lazdijų rajono savivaldybėje 10000-čių gyventojų tenkančių odontologų skaičius 8,1 proc. buvo mažesnis už Alytaus apskrities rodiklį, kur 10000-čių gyventojų teko 6,2 odontologo ir 39,4 proc. mažesnis už Lietuvos Respublikos rodiklį (žr. 29 pav.).

**29 pav. Aktyvių odontologų skaičius (10000 gyv.)**

(Šaltinis – Higienos instituto Sveikatos informacijos centras)

Apsilankymų pas odontologą skaičius 1-am gyventojui 2013 m. Lazdijų rajono savivaldybėje buvo 15,8 proc. mažesnis už Alytaus apskrities ir 26,2 proc. už Lietuvos Respublikos rodiklį, jis 12,7 proc. sumažėjo lyginant su 2012 m. (žr. 30 pav.).

**30 pav. Apsilankymų pas odontologą skaičius (10000gyv.)**

(Šaltinis – Higienos instituto Sveikatos informacijos centras)

2013 m. Lazdijų rajono savivaldybėje 5 proc. sumažėjo specialistų su aukštuoju ir aukštesniuoju medicinos išsilavinimu (ne gydytojų) skaičius 10000-čių gyventojų (absoliutus skaičius - 164). Lazdijų rajono savivaldybės rodiklis 10,8 proc. buvo mažesnis už Alytaus apskrities ir 25,8 proc. už Lietuvos Respublikos rodiklį (žr. 31 pav.).

**31 pav. Specialistų su aukštuoju ir aukštesniuoju medicinos išsilavinimu (ne gydytojų) skaičius (10000 gyv.)**

(Šaltinis – Higienos instituto Sveikatos informacijos centras)

Lazdijų rajono savivaldybėje bendras lovų skaičius stacionare 2013 m. buvo 142 lovos, o 10000-čių gyventojų teko 66,82 lovos. Šis rodiklis kito neženkliai lyginant su 2012 m. Pagal 10000-čių gyventojų tenkantį bendrą lovų skaičių stacionare, Lazdijų rajono savivaldybės rodiklis 3 proc. buvo aukštesnis už Alytaus apskrities ir 26,1 proc. žemesnis už Lietuvos Respublikos rodiklį (žr. 32 pav.).

**32 pav. Bendras lovų skaičius stacionare (10000 gyv.)**

(Šaltinis – Higienos instituto Sveikatos informacijos centras)

Suteiktų stacionarinių paslaugų skaičius 2013 m. Lazdijų rajono savivaldybėje sudarė 257,3 1000-čiui gyventojų. Šis rodiklis 6,4 proc. viršijo Alytaus apskrities ir 2,4 proc. Lietuvos rodiklį (žr. 33 pav.).

**33 pav. Suteiktų stacionarinių paslaugų skaičius (1000 gyv.)**

(Šaltinis – Higienos instituto Sveikatos informacijos centras)

**VAIKŲ PROFILAKTINĖ SVEIKATOS PRIEŽIŪRA**

Pagal LR sveikatos apsaugos ministro 2007 m. gruodžio 22 d. įsakymą Nr. V-1066 rekomenduojami skiepai vaikams yra atliekami nemokamai (valstybės lėšomis). Vaikai skiepijami nuo: tuberkuliozės, hepatito B, difterijos, kokliušo, stabligės, poliomielito, Haemophilus influenzae B tipo infekcijos, parotito, raudonukės bei tymų.

Pagal Alytaus visuomenės sveikatos centro Lazdijų skyriaus duomenis, paskiepytų naujagimių TBC ir HB1 dalis, 2013 m. sudarė 99,26 proc. (2012 m. - 98,77 proc.). Vaikų skiepijimo apimtys Lazdijų rajono savivaldybėje 2013 m. pateikiamos 7lentelėje.

**7 lentelė. Vaikų skiepijimo apimtys 2013 m.**

| Ligos pavadinimas | Vakcina | Asmenų skiepijamoje amžiaus grupėje skaičius (A) | Paskiepytų asmenų skaičius (B) | Skiepijimo apimtys procentais (C)\* |
| --- | --- | --- | --- | --- |
| Tuberkuliozė | BCG (iki 1 metų) | 136 | 135 | 99,26 |
| Hepatitas B | HepB1 (iki 1 metų) | 136 | 135 | 99,26 |
| HepB2 (iki 1 metų) | 136 | 130 | 95,58 |
| HepB3 (iki 1 metų) | 136 | 61 | 44,85 |
| HepB1 (1 metai) | 152 | 150 | 98,68 |
| HepB2 (1 metai) | 152 | 149 | 98,02 |
| HepB3 (1 metai) | 152 | 148 | 97,36 |
| Difterija, stabligė, kokliušas, poliomielitas, B tipo *Haemophilus influenzae* infekcija | DTaP/IPV/Hib1 (iki 1 metų) | 136 | 118 | 86,76 |
| DTaP/IPV/Hib2 (iki 1 metų) | 136 | 90 | 66,17 |
| DTaP/IPV/Hib3 (iki 1 metų) | 136 | 68 | 50 |
| DTaP/IPV/Hib1  (1 metai) | 152 | 148 | 97,36 |
| DtaP/IPV/Hib2  ( 1 metai) | 152 | 148 | 97,36 |
| DTaP/IPV/Hib3  (1 metai) | 152 | 140 | 92,1 |
| DTaP/IPV/Hib4  ( 1 metai) | 152 | 52 | 34,21 |
| DTaP/IPV/Hib4  (2 metai) | 132 | 122 | 92,42 |
| Difterija, stabligė, kokliušas, poliomielitas | DTaP/IPV5 (6 metai) | 135 | 119 | 88,14 |
| DTaP/IPV5 (7 metai) | 154 | 151 | 98,05 |
| DTaP/IPV5 (8 metai) | 156 | 151 | 96,79 |
| Difterija, stabligė | Td6 (15 metų) | 244 | 204 | 83,6 |
| Td6 (16 metų) | 200 | 185 | 92,5 |
| Td6 (17 metų) | 245 | 238 | 97,14 |
| Tymai, raudonukė, epideminis parotitas | MMR1 (1 metai) | 152 | 93 | 61,18 |
| MMR1 (2 metai) | 132 | 127 | 96,21 |
| MMR2 (6 metai) | 135 | 121 | 89,62 |
| MMR2 (7 metai) | 154 | 151 | 98,05 |
| MMR2 (8 metai) | 156 | 151 | 96,79 |

Sutrumpinimai: HepB – hepatito B vakcina, DtaP/IPV/Hib – kokliušo (neląstelinio), difterijos, stabligės, inaktyvinta poliomielito, B tipo *Haemophilus influenzae* infekcijos vakcina, DtaP/IPV – difterijos, stabligės, neląstelinio kokliušo, inaktyvinta poliomielito vakcina, Td – difterijos, stabligės (suaugusiųjų) vakcina, MMR – tymų, epideminio parotito, raudonukės vakcina.

(Šaltinis – Alytaus visuomenės sveikatos centro Lazdijų skyriaus 2014 m. kovo mėn. informacija)

2013 m. padidėjo profilaktiškai patikrintų moksleivių dalis, kuri sudarė 98,1 proc. Profilaktinių patikrinimų metu moksleiviams daugiausia nustatyta regos ir laikysenos sutrikimų. (žr. 8 lentelę).

**8 lentelė. Moksleivių profilaktinio patikrinimo rezultatai**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Profilaktiškai patikrintų moksleivių dalis (proc.)** | | | **Profilaktiškai patikrintų moksleivių dalis, turinčių klausos sutrikimus** | | | **Profilaktiškai patikrintų moksleivių dalis, turinčių regos sutrikimus** | | | **Profilaktiškai patikrintų moksleivių dalis, turinčių laikysenos sutrikimus** | | |
| 2011 m. | 2012 m. | 2013 m. | 2011 m. | 2012 m. | 2013 m. | 2011 m. | 2012 m. | 2013 m. | 2011 m. | 2012 m. | 2013 m. |
| 98,2 | 96,3 | 98,1 | 0,07 | 0,14 | 0,15 | 14,3 | 15,1 | 14,8 | 8,8 | 7,5 | 6,13 |

(Šaltinis – visuomenės sveikatos priežiūros specialistų, vykdančių sveikatos priežiūrą mokykloje, ataskaitos pagal statistinę formą Nr. 027-1/a)

Lazdijų rajono savivaldybėje 2013 m. augo vaikų (0-17 metų) naujai užregistruotų susirgimų skaičius (susirgimai, užregistruoti ambulatorinę pagalbą teikiančiose įstaigose) 1000-čiui vaikų, lyginant su 2012 m. Šis rodiklio augimas sudarė 8,1 proc. (žr. 35 pav.).

**35 pav. Vaikų (0-17 metų) sergamumas (1000/vaikų)**

(Šaltinis – Higienos instituto Sveikatos informacijos centras)

Nuo 2009 m. stebimas bendro vaikų (0-17 metų) sergamumo (susirgimai, užregistruoti ambulatorinę pagalbą teikiančiose įstaigose) 1000-čiui vaikų Lazdijų rajono savivaldybėje augimas. Lyginant su 2012 m., šis rodiklis padidėjo 9,8 proc. (žr. 36 pav.).

**36 pav. Vaikų (0-17 metų) bendrasis sergamumas (1000/vaikų)**

(Šaltinis – Higienos instituto Sveikatos informacijos centras)

Lazdijų rajono savivaldybėje 0-17 metų vaikų, turinčių regėjimo sutrikimų, skaičius mažėjo. 2013 m. tokių vaikų rajono savivaldybėje buvo 599 (nuo vaikų, apsilankiusiųjų ambulatorinėse sveikatos priežiūros įstaigose); 2012 m. - 638 (žr. 37 pav.).

**37 pav. 0-17 m. vaikai, turintys regėjimo sutrikimų (proc.)**

(Šaltinis - Higienos instituto Sveikatos informacijos centras)

Vienas iš pagrindinių Lazdijų rajono savivaldybės 0-17 metų vaikų sveikatos sutrikimų ir toliau išlieka nenormali laikysena. 2013 m. 0-17 metų vaikų, turinčių nenormalią laikyseną buvo 133 ir sudarė 3,9 proc. nuo vaikų, apsilankiusiųjų ambulatorinėse sveikatos priežiūros įstaigose. Šis rodiklis 2013 m. beveik 2 kartus viršijo Alytaus apskrities ir 14,7 proc. buvo mažesnis už Lietuvos Respublikos rodiklį (žr. 38 pav.).

**38 pav. 0-17 m. vaikai, turintys nenormalią laikyseną (proc.)**

(Šaltinis - Higienos instituto Sveikatos informacijos centras)

1. **III. IŠVADOS IR REKOMENDACIJOS**

**IŠVADOS**

**1. Demografinė situacija.** Lietuvos statistikos departamento duomenimis, Lazdijų rajono savivaldybėje toliau stebimas gyventojų skaičiaus mažėjimas. 2013 m. pradžioje Lazdijų rajono savivaldybėje buvo registruoti 21639 gyventojai. Nuo 2009 m. pradžios iki 2013 m. pradžios, rajono savivaldybės gyventojų skaičius sumažėjo 2889 gyventojais. 2013 m. Lazdijų rajono savivaldybės teritorijoje moterų skaičius viršijo vyrų skaičių. 2012 m. moterų buvo 5,2 proc. daugiau nei vyrų, 2013 m. – 6 proc. 2013 m. didžiausią Lazdijų rajono savivaldybės gyventojų dalį sudarė 18-44 ir 45-64 metų amžiaus grupių gyventojai. Stebimas gyventojų skaičiaus mažėjimas 0-17 metų amžiaus gyventojų grupėje. Dėl aukštų mirtingumo rodiklių ir per mažo gimstamumo natūralus gyventojų prieaugis Lazdijų rajono savivaldybėje 2013 m. buvo neigiamas -9,3/1000 gyv.

**2. Gyventojų sveikatos būklė.** Lazdijų rajono savivaldybėje 2013 m. mirė 414 žmonių; mirtingumo rodiklis – 1930,5/100 000 gyv., (2012 m. - 2198,2/100 000 gyv.). Lazdijų rajono savivaldybės gyventojų mirties priežasčių struktūra jau daugelį metų išlieka nepakitusi. Trys pagrindinės mirties priežastys – kraujotakos sistemos ligos, piktybiniai navikai ir išorinės mirties priežastys 2013 m. sudarė 87,4 proc. visų mirties priežasčių. Nuo kraujotakos sistemos ligų mirė daugiau nei pusė, t.y. 61,3 proc., nuo piktybinių navikų – 18,4 proc., o nuo išorinių mirties priežasčių – 7,7 proc. visų mirusiųjų. 2013 m. Lazdijų rajono savivaldybėje užregistruota 14 savižudybių (2012 m. - 8). Lyginant su 2012 m., mirtingumo rodiklis dėl savižudybių rajono savivaldybės teritorijoje padidėjo 78,4 proc. 2013 m. rajono savivaldybėje 11,4 proc. padidėjo bendras suaugusiųjų (nuo 18 metų) sergamumo rodiklis (1000-čiui suaugusių). 2013 m. toliau stebimas bendrojo sergamumo nervų, kraujotakos sistemos, kvėpavimo sistemos augimas bei traumų, apsinuodijimų ir kitų išorinių priežasčių padarinių atvejų didėjimas.

**3. Fizinė aplinka.** Lazdijų rajono savivaldybėje yra 5 maudyklos, kurių vandens kokybė nuolat stebima ir kontroliuojama. 2013 m. iš maudymosi vietose paimtų mėginių rastas 1 mikrobiologinių parametrų laikinas neatitikimas Lietuvos higienos normos HN 92:2007 "Paplūdimiai ir jų maudyklų vandens kokybė" reikalavimams.

**4. Vaikų profilaktinė sveikatos priežiūra.** 2013 m. padidėjo profilaktiškai patikrintų moksleivių dalis, kuri sudarė 98,1 proc. Profilaktinių patikrinimų metu moksleiviams daugiausia nustatyta regos ir laikysenos sutrikimų. 2013 m. augo vaikų (0 - 17 metų) naujai užregistruotų susirgimų skaičius 1000-čiui vaikų ir bendro vaikų (0-17 metų) sergamumo1000-čiui vaikų rodikliai lyginant su 2012 m. Vienas iš pagrindinių Lazdijų rajono savivaldybės 0-17 metų vaikų sveikatos sutrikimų – netaisyklinga laikysena.

**5. Sveikatos priežiūros sistema.** 2013 m. Lazdijų rajono savivaldybėje dirbo 45 praktikuojantys gydytojai, 12 aktyvių odontologų ir 164 specialistai su aukštuoju ir aukštesniuoju medicinos išsilavinimu (ne gydytojai).

1. **REKOMENDACIJOS**

Svarbiausias visuomenės sveikatos rodiklių stebėsenos tikslas – gauti išsamią informaciją apie gyventojų sveikatą ir ją veikiančių veiksnių būklę. Atsižvelgiant į šį tikslą ir į šiuo metu vykdomas visuomenės sveikatos priežiūros veiklas, rekomenduojama:

**Visuomenės sveikatos biurui**

1. Stiprinant lėtinių neinfekcinių ligų prevenciją vykdyti širdies ir kraujagyslių ligų rizikos grupės asmenų sveikatos stiprinimo programą, bendradarbiaujant su asmens sveikatos priežiūros įstaigomis.
2. Stiprinti visuomenės sveikatos priežiūrą Lazdijų rajono savivaldybės lopšeliuose darželiuose ir mokyklose ypatingą dėmesį skiriant regėjimo ir laikysenos prevencijai, žalingų įpročių prevencijai taip pat darbo vietose mokant žmogų gyventi sveikai.
3. Gerinti gyventojų informuotumą visuomenės sveikatos klausimais.

**Lazdijų rajono savivaldybės tarybai, bendruomenės sveikatos tarybai**

1. Siekti glaudesnio sveikatos priežiūros ir socialinės apsaugos sistemų bendradarbiavimo, kuriant saugesnę socialinę aplinką, mažinant sveikatos netolygumus ir socialinę atskirtį.
2. Formuojant savivaldybės politiką visuomenės sveikatos atžvilgiu, vertinant visuomenės sveikatos rėmimo specialiosios programos projektų paraiškas, organizuojant nevyriausybinių organizacijų veiklą savivaldybėje rekomenduojama atsižvelgti į visuomenės sveikatos stebėsenos duomenis.

Biuro direktorė Ramutė Kunigiškienė

Parengė

Laima Strašinskienė, tel. (8 318) 52 075